
	Ministru kabineta noteikumi Nr. 631 
Rīgā 2021. gada 14. septembrī (prot. Nr. 61  25. §)



Grozījumi Ministru kabineta 2010. gada 3. augusta noteikumos Nr. 711 "Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi"

Izdoti saskaņā ar 
likuma "Par audzinoša rakstura 
piespiedu līdzekļu piemērošanu bērniem" 
11. panta trešo daļu

Izdarīt Ministru kabineta 2010. gada 3. augusta noteikumos Nr. 711 "Kārtība, kādā Valsts probācijas dienests organizē audzinoša rakstura piespiedu līdzekļa – sabiedriskais darbs – izpildi" (Latvijas Vēstnesis, 2010, 124. nr.; 2016, 215. nr.; 2017, 188. nr.; 2019, 73. nr.) šādus grozījumus:

1. Aizstāt noteikumu tekstā vārdus "ziņas, kas palīdz identificēt personu" ar vārdiem "ziņas, kas palīdz identificēt personu, ja personai Latvijas Republikā nav piešķirts personas kods".

2. Izteikt 5.1 punktu šādā redakcijā:

"5.1 Dienests probācijas klientam adresētos dokumentus paziņo vienā no šādiem veidiem:
5.1 1. izsniedz probācijas klientam personīgi;
5.1 2. nosūta uz probācijas klienta dzīvesvietas adresi vai norādīto korespondences saņemšanas adresi, izmantojot pasta pakalpojumus;
5.1 3. nosūta, izmantojot oficiālo elektronisko adresi, ja probācijas klientam ir aktivizēts oficiālās elektroniskās adreses konts;
5.1 4. nosūta uz probācijas klienta norādīto elektroniskā pasta adresi, izmantojot drošu elektronisko parakstu;
5.1 5. informē probācijas klientu par dokumenta pieejamību e-lietas portālā."

3. Papildināt noteikumus ar 5.2 punktu šādā redakcijā:

"5.2 Ja probācijas klientam dokumentu izsniedz personīgi, probācijas klients dokumenta saņemšanu apliecina ar parakstu."

4. Papildināt 11. punktu aiz vārda "klientam" ar vārdu "personīgi".

5. Aizstāt 11.2 punktā vārdu "dienu" ar vārdu "darbdienu".

6. Izteikt 12.1 3. apakšpunktu šādā redakcijā: 

"12.1 3. izskaidro sabiedriskā darba izpildes nosacījumus un kārtību (turpmāk – sabiedriskā darba izpildes nosacījumi) un izsniedz tos probācijas klientam personīgi."
 
7. Svītrot 12.2 punkta otro teikumu.

8. Svītrot 12.3 punkta otro teikumu.

9. Izteikt 14. punktu šādā redakcijā:

"14. Amatpersona ar probācijas klientu vienojas par vietu un laiku, kad probācijas klients var ierasties pie darba devēja, un pārstāvja klātbūtnē, ja probācijas klients ir nepilngadīgs, sagatavo norīkojumu par sabiedriskā darba veikšanu pie konkrētā darba devēja (turpmāk – norīkojums). Vienu norīkojuma eksemplāru izsniedz probācijas klientam personīgi, otru pievieno probācijas klienta lietai, trešo izsniedz darba devējam."

10. Izteikt 16. punktu šādā redakcijā:

"16. Ja ar darba devēju nav iespējams sazināties vai citu objektīvu iemeslu dēļ probācijas klientam nav iespējams izsniegt norīkojumu, probācijas klientam personīgi izsniedz uzaicinājumu ierasties struktūrvienībā amatpersonas norādītajā datumā."

11. Papildināt 17.1 punktu aiz vārda "amatpersona" ar vārdiem "probācijas klientam personīgi".

12. Izteikt 18. punkta trešo teikumu šādā redakcijā:

"Parakstīto darba grafiku paziņo darba devējam, probācijas klientam un pievieno probācijas klienta lietai."

13. Svītrot 27.2. apakšpunktā vārdu "būtiskas".

14. Aizstāt 28. punktā vārdu "sagatavots" ar vārdu "saskaņots".

15. Svītrot 29., 30. un 31. punktu.

16. Papildināt noteikumus ar 31.1 punktu šādā redakcijā:

"31.1 Jaunu darba grafiku nesagatavo, ja probācijas klients vai darba devējs dienā, kad saskaņā ar darba grafiku probācijas klientam jāveic sabiedriskais darbs, lūdz mainīt sabiedriskā darba uzsākšanas vai pabeigšanas laiku."

17. Izteikt 39. punkta trešo teikumu šādā redakcijā:

"Parakstīto kontroles reģistra veidlapu pievieno probācijas klienta lietai un pēc darba devēja lūguma paziņo darba devējam."

18. Izteikt 42. punktu šādā redakcijā:

"42. Ja probācijas klients šajos noteikumos minētajā termiņā neierodas pieteikties sabiedriskā darba izpildei un neinformē par attaisnojošiem neierašanās iemesliem, amatpersona nosūta probācijas klientam uzaicinājumu ierasties dienestā, lai sniegtu paskaidrojumu."

19. Izteikt 43. punkta otro teikumu šādā redakcijā:

"Ja probācijas klients nav sasniedzams, amatpersona nosūta uzaicinājumu vai informē probācijas klientu par uzaicinājuma pieejamību e-lietas portālā."
 
20. Aizstāt 44. punktā vārdus "izsniedz vai vēstulē nosūta" ar vārdu "paziņo".

21. Svītrot 45. punktu.

22. Papildināt 48. punktu aiz vārda "sagatavo" ar vārdiem "un nosūta".

23. Svītrot 48.1 punktu.

24. Papildināt 48.2 punktu aiz vārda "sagatavo" ar vārdiem "un nosūta".

25. Izteikt 53.1. apakšpunktu šādā redakcijā:

"53.1. vienojas ar probācijas klientu par nākamo ierašanās vai sazināšanās datumu. Ja probācijas klients norunātajā datumā neierodas vai nesazinās ar amatpersonu, tad amatpersona nosūta uzaicinājumu vai informē probācijas klientu par uzaicinājuma pieejamību e-lietas portālā;".

26. Aizstāt 54. punktā vārdu "datubāzē" ar vārdiem "probācijas klienta lietā".

27. Izteikt 59. punktu šādā redakcijā:

"59. Amatpersona triju darbdienu laikā pēc tiesas nolēmuma izpildes sagatavo paziņojumu par sabiedriskā darba izpildi (turpmāk – paziņojums) un nosūta to tiesai."

28. Izteikt 62. punktu šādā redakcijā:

"62. Ja probācijas klients godprātīgi un apzinīgi pilda sabiedrisko darbu un neizdara jaunus likumpārkāpumus, amatpersona var nosūtīt rajona (pilsētas) tiesai priekšlikumu par sabiedriskā darba piemērošanas ilguma samazināšanu."

29. Izteikt VIII nodaļas nosaukumu šādā redakcijā:

"VIII. Noslēguma jautājumi".

30. Papildināt noteikumus ar 65. punktu šādā redakcijā:

"65. Šajos noteikumos paredzēto iespēju dokumentus paziņot, informējot par to pieejamību e-lietas portālā, sāk piemērot ar e-lietas portāla ieviešanas dienu."

